২০১০ ফিফা বিশ্বকাপ ফাইনাল
২০১০ ফিফা বিশ্বকাপের ফাইনাল অনুষ্ঠিত হয়েছে ১১ জুলাই, জোহানেসবার্গের সকার সিটি স্টেডিয়ামে। এই খেলায় স্পেন, নেদারল্যান্ডসকে ১–০ গোলে পরাজিত করে। স্পেনের পক্ষে জয়সূচক গোলটি করেন আন্দ্রেজ ইনিয়েস্তা। এর মাধ্যমেই স্পেন তাদের প্রথম বিশ্বকাপ শিরোপা জয় করে।
২০১০ ফিফা বিশ্বকাপ গ্রুপ এইচ
স্পেন ও চিলি ১৯৫০ সালের বিশ্বকাপে একই গ্রুপে প্রতিদ্বন্দীতা করেছিলো। সেবার ঐ গ্রুপ থেকে একমাত্র স্পেন পরবর্তী পর্বে যাবার যোগ্যতা অর্জন করে। এছাড়া ১৯৬২ সালে চিলি ও সুইজারল্যান্ড একই গ্রুপে খেলেছিলো। ঐ বার বিশ্বকাপের স্বাগতিক দেশ ছিলো চিলি, এবং তারা বিশ্বকাপে কোয়ার্টার ফাইনাল পর্যন্ত যেতে সমর্থ হয়। ১৯৬৬ সালে সুইজারল্যান্ড ও স্পেন একই গ্রুপে খেললেও তাদের কেউই প্রথম রাউন্ডের গণ্ডি পেরোতে পারেনি। হন্ডুরাস ও চিলিও ১৯৮২-এর বিশ্বকাপে একই গ্রুপে প্রতিদ্বন্দীতা করে।